На основу члана 41. Закона о професионалној рехабилитацији и запошљавању особа са инвалидитетом („Службени гласник РСˮ, бр. 36/09 и 32/13), а у складу са Решењем Комисије за контролу државне помоћи број: 401-00-00027/2016-01 од 25. фебруара 2016. године и Одлуком о расписивању II Јавног позива за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2017. години број 401-00-1150/2017-15/1 од 19. октобра 2017. године

****

**Република Србија**

**МИНИСТАРСТВО ЗА РАД, ЗАПОШЉАВАЊЕ, БОРАЧКА И**

**СОЦИЈАЛНА ПИТАЊА**

**расписује**

**II ЈАВНИ ПОЗИВ**

**за доделу средстава за побољшање услова рада у предузећима за**

**професионалну рехабилитацију и запошљавање особа са инвалидитетом**

**у 2017. години**

1. **Предмет оглашавања**

Предузећима за професионалну рехабилитацију и запошљавање особа са инвалидитетом се, у складу са чланом 41. Закона о професионалној рехабилитацији и запошљавању особа са инвалидитетом, додељују средства по јавном позиву за подршку развоју конкурентности предузећа рефундацијом трошкова **плаћеног репроматеријала у периоду од 1. јануара 2017. године до 30. јуна 2017. године** непосредно повезаних са делатношћу предузећа, а сагласно одобрењу за спровођење мера и активности професионалне рехабилитације.

Средства по овом јавном позиву обезбеђена су у укупном износу од 120.000.000,00 динара и представљају **регионалну државну помоћ за оперативно пословање**, осим у случају предузећа за професионалну рехабилитацију и запошљавање особа са инвалидитетом која се сматрају привредним субјектом у тешкоћама, у складу са чланом 2. Уредбе о правилима за доделу државне помоћи („Службени гласник РСˮ, бр. 13/10, 100/11, 91/12, 37/13, 97/13 и 119/14), а којима се по овом позиву додељује **de minimis** државна помоћ.

1. **Подношење пријаве и потребна документација**

За доделу средстава по овом јавном позиву предузећа за професионалну рехабилитацију и запошљавање особа са инвалидитетом подносе пријаву на прописаном обрасцу који је саставни део јавног позива и може се преузети на сајту: www.minrzs.gov.rs или у просторијама Министарства за рад, запошљавање, борачка и социјална питања, Београд, Немањина 22-26.

Уз пријаву се доставља и следећа документација:

1. Табеларни преглед реализованих набавки репроматеријала у посматраном периоду, по месецима;
2. Фактуре за плаћен репроматеријал у периоду од 1. јануара 2017. године до 30. јуна 2017. године;
3. Извод из банке као доказ да су достављене фактуре плаћене;
4. Списак запослених на дан 1. септембар 2017. године;
5. Списак запослених особа са инвалидитетом са степеном и врстом инвалидитета на дан 1. септембар 2017. године;
6. Извештај о пословању за 2016. годину;
7. Извештај о реализацији плана пословања за период јануар-јун 2017. године;
8. План пословања за период јул-децембар 2017. године;
9. Изјава да ли је предузеће за исте правдане трошкове добило и по ком основу државну помоћ, а предузећа која се сматрају привредним субјектом у тешкоћама, достављају и изјаву о свакој другој de minimis државној помоћи која је предузећу додељена у текућој фискалној години и у претходне две фискалне године.

Право на подношење пријаве по овом јавном позиву имају предузећа за професионалну рехабилитацију и запошљавање особа са инвалидитетом са важећом дозволом за рад.

1. **Критеријуми за доделу средстава и рокови**

Додела средства предузећу по овом јавном позиву омогућава конкурентније иступање предузећа на тржишту и доприноси ублажавању утицаја лоших економских услова на пословање предузећа.

По овом јавном позиву узеће се као основ за доделу средстава, односно за рефундацију трошкова непосредно повезаних са делатношћу предузећа, плаћени репроматеријал.

Висина средстава која се додељује предузећу условљена је бројем и структуром запослених особа са инвалидитетом на дан 1. септембар 2017. године.

Предузећима за професионалну рехабилитацију и запошљавање особа са инвалидитетом којима је решење о издавању дозволе за обављање делатности професионалне рехабилитације и запошљавање особа са инвалидитетом издато у 2017. години, а која испуњавају услове за доделу средстава, максимално се може одобрити 500.000,00 динара.

Предузећима којима је у 2016. години додељена регионална државна помоћ за оперативно пословање износ средстава који се може одобрити по овом јавном позиву умањује се за 2% уколико је просечна месечна набавка репроматеријала у 2017. години иста или већа од 50% набавке одобрене по јавном позиву за 2016. годину.

Процену пријава и испуњеност услова за одобравање средстава по овом јавном позиву врши комисија коју решењем образује министар, а према упутству за оцену и вредновање поднетих пријава.

Пријава са комплетном документацијом подноси се Министарству за рад, запошљавање, борачка и социјална питања - Сектор за заштиту особа са инвалидитетом, почев од дана објављивања јавног позива.

Јавни позив је отворен 15дана од дана објављивања на сајту Министарства за рад, запошљавање, борачка и социјална питања: www.minrzs.gov.rs.

У разматрање се неће узети непотпуне и неблаговремене пријаве и пријаве поднете од стране неовлашћених лица.

Одлуку о додели средстава по овом јавном позиву доноси министар на основу предлога који сачињава комисија.

Пренос додељених средстава предузећима врши се након доношења одлуке о додели средстава.

1. **Подношење пријаве**

Пријаве са назнаком „II Јавни позив за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2017. години” доставити на следећу адресу: Министарство за рад, запошљавање, борачка и социјална питања, Сектор за заштиту особа са инвалидитетом, Немањина 22-26, 11000 Београд.

|  |  |
| --- | --- |
| **Подносилац пријаве** |  |
| **Датум** |  |
| **Заводни број** |  |

## ОБРАЗАЦ ПРИЈАВЕ

по II Јавном позиву за доделу средстава за побољшање услова рада у предузећима за

професионалну рехабилитацију и запошљавање особа са инвалидитетом у 2017. години

## ПОДАЦИ О ПОДНОСИОЦУ ПРИЈАВЕ

|  |  |  |
| --- | --- | --- |
| Назив предузећа | | |
| Седиште | Адреса | |
| Матични број | |  |
| ПИБ | |  |
| Шифра делатности | |  |
| Број наменског подрачуна код надлежне филијале Управе за трезор | |  |
| Директор | |  |
| Телефон/факс/ e-mail адреса | |  |

## 2. ПОДАЦИ О ПРИЈАВИ

|  |  |
| --- | --- |
| Врста државне помоћи | de minimis државна помоћ  регионална државна помоћ за оперативно пословање |
| Износ средстава који се потражује |  |

**3. ПОДАЦИ О ЗАПОСЛЕНИМ ОСОБАМА СА ИНВАЛИДИТЕТОМ ПРЕМА СТЕПЕНУ И ВРСТИ ИНВАЛИДИТЕТА, НА ДАН 01.09.2017. ГОДИНЕ**

|  |  |
| --- | --- |
| **Статус особе са инвалидитетом** | **Број особа са инвалидитетом** |
| Процена радне способности - 2. степен |  |
| Лица којима је, у складу са прописима о пензијском и инвалидском осигурању, издато решење за рад под посебним условима |  |
| Категорисана омладина - лако ментално ометена лица |  |
| Категорисана омладина - вишеструко ометена лица |  |
| Категорисана омладина - лица са оштећењем слуха |  |
| Категорисана омладина - лица са оштећењем вида |  |
| Категорисана омладина - телесно инвалидна лица |  |
| Процена радне способности - 1. степен |  |
| Лица којима је, у складу са прописима о пензијском и инвалидском осигурању, утврђена II или III категорија инвалидности, односно преостала радна способност |  |
| Ратни војни инвалид, мирнодопски војни инвалид и цивилни инвалид рата I групe |  |
| Ратни војни инвалид, мирнодопски војни инвалид и цивилни инвалид рата II групe |  |
| Ратни војни инвалид, мирнодопски војни инвалид и цивилни инвалид рата III групe |  |
| Ратни војни инвалид, мирнодопски војни инвалид и цивилни инвалид рата IV групe |  |
| Ратни војни инвалид, мирнодопски војни инвалид и цивилни инвалид рата V групe |  |
| Ратни војни инвалид, мирнодопски војни инвалид и цивилни инвалид рата VI групe |  |
| Ратни војни инвалид, мирнодопски војни инвалид и цивилни инвалид рата VII групe |  |
| Ратни војни инвалид, мирнодопски војни инвалид и цивилни инвалид рата VIII групe |  |
| Ратни војни инвалид, мирнодопски војни инвалид и цивилни инвалид рата IX групe |  |
| Ратни војни инвалид, мирнодопски војни инвалид и цивилни инвалид рата X групe |  |
| **УКУПНО** |  |

**4. ПРЕГЛЕД ДОСТАВЉЕНЕ ДОКУМЕНТАЦИЈЕ**

|  |  |
| --- | --- |
| 1. | Табеларни преглед реализованих набавки репроматеријала у посматраном периоду, по месецима (са податком о врсти репроматеријала, добављачу, броју и датуму фактуре, износу по фактури, броју и датуму извода и износу по изводу) |
| 2. | Фактуре за плаћен репроматеријал у периоду од 1. јануара 2017. године до 30. јуна 2017. године |
| 3. | Извод из банке као доказ да су достављене фактуре плаћене |
| 4. | Списак запослених на дан 1. септембар 2017. године |
| 5. | Списак запослених особа са инвалидитетом са степеном и врстом инвалидитета на дан 1. септембар 2017. године |
| 6. | Извештај о пословању за 2016. годину |
| 7. | Извештај о реализацији плана пословања за период јануар-јун 2017. године |
| 8. | План пословања за период јул-децембар 2017. године |
| 9. | Изјава да ли је предузеће за исте правдане трошкове добило и по ком основу државну помоћ, а предузећа која се сматрају привредним субјектом у тешкоћама, достављају и изјаву о свакој другој de minimis државној помоћи која је предузећу додељена у текућој фискалној години и у претходне две фискалне године |

1. **ИЗЈАВА ПОДНОСИОЦА ПРИЈАВЕ О ТАЧНОСТИ ПОДАТАКА**

Под пуном материјалном и кривичном одговорношћу тврдим да су достављена документација и сви подаци уписани у ову пријаву потпуни и тачни.

**М.П.**  **ПОДНОСИЛАЦ ПРИЈАВЕ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**